kardosdrur/scandi-wiki huggingface dataset:
Mandy Islacker

Mandy Islacker (født 8. august 1988) er en tysk fodboldspiller, der spiller for FC Köln i Bundesligaen. Hun har tidligere spillet i flere andre klubber i Tyskland, herunder 1. FFC Frankfurt og Bayern München. Hun er datter af Frank Islacker og barnebarn af Franz Islacker, begge tidligere fodboldspillere.

Landsholdskarriere
Isacker spillede enkelte kampe på Tysklands U/15- og U/17-landshold. Hun debuterede for A-landsholdet 22. oktober 2015 i en EM-kvalifikationskamp mod , hvor hun scorede det første mål i 2-0-sejren. Hun var en del af truppen til OL 2016 i Rio de Janeiro, hvor hun spillede med i tre af kampene (kun kampen i indledende runde mod  fra start). Tyskland blev nummer to i indledende runde og kvalificerede sig med nød og næppe til kvartfinalen, hvor de vandt over  med 1-0. I semifinalen besejrede de Canada 2-0 (og fik dermed revanche for nederlaget i indledende runde), hvorpå de sikrede sig guldet i finalen mod , som de vandt over med 2-1.

Mål på landsholdet
Tysklands mål og resultater vises først:

Kilde:

Hæder

1. FFC Frankfurt
UEFA Women's Champions League: Mestre 2014–15
 Bundesliga topscorer: 2015–16, 2016–17

FCR 2001 Duisburg
Bundesliga: Toer 2004–05, 2005–06

FC Bayern München
Bundesliga: Toer 2008–09

Tyskland
Sommer-OL: Guldmedalje, 2016

Referencer

Eksterne henvisninger 
 

Medaljevindere fra Tyskland ved sommer-OL 2016
Olympiske mestre fra Tyskland
Fodboldspillere fra FC Bayern München
Fodboldspillere fra 1. FC Köln
Skovbrynet Skole

Skovbrynet Skole (tidligere Værebro Skole) er en kommunal grundskole i Gladsaxe Kommune. Skolen er en international og digital profilskole (Go Global), der er certificeret af Cambridge International Examinations. Fra 1968 - 2012 hed skolen Værebro Skole.

Eksterne henvisninger

Referencer 

Folkeskoler
Gladsaxe_Kommune
Operation Condor

Operation Condor (Spansk: Operación Cóndor; Portugisisk: Operação Condor) var en USA-støttet kampagne mod venstreorienterede grupper og andre modstandere mod militærregimerne i de latinamerikanske lande Argentina, Bolivia, Brasilien, Chile, Paraguay og Uruguay fra 1968-1989. Kampagnen blev udført med politisk undertrykkelse og statsterror, heriblandt tortur og mord af politiske modstandere.

Den mest berygtede del af Operation Condor fandt sted i Chile under Augusto Pinochets USA-støttede diktatur.

Retssager og dommme 
Retssager og dommme i forbindelse med tortur og drab i forbindelse med Operation Condor:

 I 2011 blev Alfredo Astiz dømt, og han sidder stadig i fængsel (per 2016).

 I 2013 startede en retssag i Argentina; I maj 2016 er 15 af de 18 tiltalte i sagen fundet skyldig i delagtighed i Operation Condor; Argentinas sidste militærdiktator Reynaldo Bignone blev idømt 20 års fængsel for at lade over 100 mennesker forsvinde under Operation Condor; Den pensionerede oberst Manuel Cordero fra Uruguay - den eneste ikke-argentiner på anklagebænken - blev dømt til 25 års fængsel.

 I 2017 blev i Chile 106 tidligere agenter fra Direccion de Inteligencia Nacional (DINA) dømt til mellem 541 dage og 20 års fængsel.

Referencer

Eksterne henvisninger 
 Operation Condor: the illegal state network that terrorised South America, The Guardian, 03.09.2020

Chile
Argentina
Damir Hadzovic

Damir "The Bosnian Bomber" Hadžović (født 8. august 1986 i Goražde, Bosnien) er en dansk MMA-udøver, der konkurrerer i letvægt-klassen i Ultimate Fighting Championship. Hadzovics styrke befinder sig primært i den stående del af MMA, hvor hans kickboxing og evne til at slå modstanderen ud på knockout er hans force.

Barndom 
I 1992, flygtede Hadzovic som seksårig med sin familie fra Bosnien til Danmark på grund af krigene i det tidligere Jugoslavien. Familien tilbragte de første år i en asyllejr, men flyttede senere til Esbjerg, hvor Hadzovic havde sin ungdom.

Mixed martial arts

UFC 
Den 4. februar 2016 blev det offentliggjort at han officielt skrev kontrakt med UFC og blev dermed den 3. dansker til at blive involveret med forbundet efter Martin Kampmann og Nicolas Dalby.

Den 28. maj, 2017 til UFC Fight Night 109 i Stockholm, knock-out besejrede han storfavoritten, polske brasiliansk jiu-jitsu-udøveren Marcin Held og vandt "Performance of the Night".

Eksterne henvisninger 
 

MMA-udøvere fra Danmark
Kickboksere fra Danmark
Kampsportsudøvere fra Danmark
Personer fra Esbjerg
Goražde

Goražde er en by og en kommune i Øst-Bosnien ved Drina-floden. Foreløbige tal fra folketællingen i 2013 viste at Goražde havde 22. 080indbyggere.

Under Krigen i Bosnien-Hercegovina var det en af de tre byer som sammen med Srebrenica og Žepa var omringet af serbiske militære styrker. Etter krigens slut var byen den eneste som ikke ble etnisk udrenset af de tre. Et led i Daytonaftalen sikret byen en tryg korridor til den Bosniesk-kroatiske føderastion.

Den danske UFC-kæmper Damir Hadzovic blev født i denne by og flygtede derfra som 6-årig med sin familie i 1992.

Referanser 

Byer i Bosnien-Hercegovina
Absalon Larsen

Absalon Larsen, Søren Absalon Larsen (født 5. april 1871 i Middelfart, død 2. januar 1957 i Gentofte) var en dansk fysiker og elektrotekniker. Han er begravet på Mariebjerg Kirkegård i Gentofte.

Absalon Larsen læste filosofi og blev uddannet cand.phil og underviste efterfølgende også i teologi. Af ren interesse begyndte han at læse naturvidenskab og fysik. Han blev assistent til professor Peter Kristian Prytz og blev efterfølgende ansat som docent og senere professor i elektroteknik.

Familie 
Han var søn af maltgører Hans Christian Larsen og Ingeborg Absalonsen. I 1900 blev han gift med Agnes Hedevig Elisabeth Munch.

Uddannelse 
 1890: Student
 1891: Cand.phil
 1896 - 1897: Assistent for professor Peter Kristian Prytz
 1898: Københavns Universitets guldmedalje for afhandling om amalgamers elektriske ledningsevner
 1898 - 1903: Assistent på Polyteknisk Læreanstalts fysik-laboratorium
 1903 - 1906: Docent i elektroteknik ved Polyteknisk Læreanstalt
 1906 - 1941: Professor i elektroteknik ved Polyteknisk Læreanstalt
 1951: Æresdoktor, DTU Danmarks Tekniske Universitet

Henvisninger

Forslag til videre læsning 
 Nordisk Familjebok om Absalon Larsen
 

Fysikere fra Danmark
Æresdoktorer
Æresdoktorer ved Danmarks Tekniske Universitet
Modtagere af Københavns Universitets guldmedalje
Professorer fra Danmarks Tekniske Universitet
Personer i Dansk Biografisk Leksikon
Personer i Kraks Blå Bog (afdøde)
Kommandører af Dannebrog
Danskere i 1800-tallet
Danskere i 1900-tallet
Personer fra Middelfart
Skælskør Nor

Skælskør Nor eller Noret er et 270 hektar stort nor der ligger nord for byen Skælskør i Slagelse Kommune på sydvestsjælland. Det er en del af vildtreservatet Skælskør Fjord og Nor. Den del af reservatet der omfatter Skælskør Nor,  blev oprettet i 1942.
Noret er endvidere en del af Natura 2000-område nr. 162 Skælskør Fjord og havet og kysten mellem Agersø og Glænø og er både ramsar-, fuglebeskyttelses- og habitatområde.

Eksterne kilder og henvisninger

 Folder om vildreservatet  
 Naturplan for Natura 2000-området

 Bekendtgørelse om Skælskør Vildtreservat
Nor
Lokaliteter i Slagelse Kommune
EU-habitatområder i Danmark
Fuglebeskyttelsesområder i Danmark
Ramsarområder i Danmark
Vige i Danmark
Nor
Adolf Carl

Adolf Carl, Adolf Peter Antonius Carl (født 15. marts 1848 i København - død 31. januar 1908 samme sted) var en dansk skibsreder.

Familie 
Han var søn af en etatsråd og familien stammede fra Rømø. Han var gift 3 gange: Fra 1876 til 1890 med Karen Marie Hedevig Kaufmann-Bendix, samt med Carrie Fannie Nielsen og Ellie Mary Normann.

Uddannelse 
Adolf Carl fik sin uddannelse i København, men læste også i andre lande og var både i Tyskland og England.

Karriere 
Efter sin uddannelse valgt han at arbejde ved forskellige rederier, før han i 1876 blev ansat i faderens rederi. Tolv år senere overtog han den daglige ledelse og administration af rederiet. I starten af 1884 blev han næstformand i Dansk dampskibsrederiforening og blev i 1894 udnævnt til formand. Københavns flydedok og skibsværft blev stiftet i 1897 og her var Adolf Carl både medstifter og formand.

Han blev i 1897 udnævnt til Ridder af Dannebrog. Han er begravet på Holmens Kirkegård i København.

Henvisninger 

Riddere af Dannebrog
Skibsredere fra Danmark
Personer i Dansk Biografisk Leksikon
Gravsted.dk
Milan (Ohio)

Milan er en by i staten Ohio, USA. I 2015 havde byen 1.367 indbyggere.

Byen er mest kendt for at være den amerikanske opfinder, Thomas Edisons, fødeby.

Byer i Ohio
Gladiator (forlag)

Forlaget Gladiator er stiftet i 2013 af forfatterne Josefine Klougart, Hans Otto Jørgensen og forlagsredaktør Jakob Sandvad med hjemsted i København. Har siden 2014 samarbejdet med investeringsforeningen SKAGEN Fondene om en udgivelsesmodel, der ved udgivelse på forlaget sikrer nulevende forfattere halvdelen af overskuddet ved salg af deres bøger samt de fulde rettigheder efter to år. Har under navnet Sandalserien desuden genudgivet en lang mindre kendte forfattere fra især tiden omkring det moderne gennembrud til første halvdel af det 20. århundrede. Forlaget driver derudover en række forfatterkurser og et tidsskrift, Texas Longhorn, og er i 2017 også begyndt at udgive oversat litteratur.

Forlaget blev i 2019 fremhævet i dagbladet Information som "det mindre forlag, der mest aggressivt forsøger at drive vækstvirksomhed på litteraturens egne vilkår". Det har bl.a. udgivet bøger af Maja Lee Langvad, Josefine Graakjær Nielsen og Anita Furu, heriblandt sidstnævntes roman Mit halve liv, der fik BogForums debutantpris i 2018.

Kilder

Eksterne henvisninger 

 Forlagets hjemmeside

Etableret i 2013
Forlag fra Danmark
Hierarkisk modulation

Hierarkisk modulation eller lagdelt modulation er en af signalbehandlingsteknikkerne for at multiplekse og modulere multiple datastrømme ind i en enkelt symbolstrøm, hvor basis-lag symboler og enhancement-lag symboler bliver synkront overspillet før transmission. 

Hierarkisk modulation bliver især anvendt til at modvirke klippeeffekten indenfor digital-tv radiofoni, især mobil-tv, ved at levere et (lavere kvalitets) signal i tilfælde af svage signaler, hvilket giver en styret forringet funktion i stedet for fuldstændig tab af signal. Hierarkisk modulation er blevet testet bredt og inkluderet i forskellige standarder, såsom DVB-T, MediaFLO, DRM, UMB (Ultra Mobile Broadband, en ny 3,5. generation mobil netværk standard udviklet af 3GPP2), og er under evaluering til DVB-H.

Men traditionel hierarkisk modulation lider af alvorlig mellem-lag interferens (engelsk inter-layer interference, ILI) med indvirkning på den opnåelige symbolhastighed.

Eksempel 

Figuren viser en lagdelt skema med QPSK basis-lag og et 16QAM enhancement-lag.  Det første lag er 2 bit (repræsenteret ved de grønne cirkler). Signaldetektoren behøver kun at måle hvilken kvadrant signalsymbolet er i, for at genskabe værdien (som er '10', den grønne cirkel i den nedre højre hjørne).  Under bedre signalbetingelser, kan detektoren måle fasen og amplituden mere præcist, for at genskabe fire mere bit af data ('1101').  Opsummeret, basis-laget formidler '10' - og enhancement-laget formidler '1101'.

Se også 
 Wavelet-modulation - kan benyttes til hierarkisk modulation.
 Link-tilpasning
 Mipmap, Pyramide (billedbehandling) – lignende teknikker indenfor billedbehandling.

Referencer 
H. Méric, J. Lacan, F. Arnal, G. Lesthievent, M.-L. Boucheret, Combining Adaptive Coding and Modulation With Hierarchical Modulation in Satcom Systems, IEEE Transactions on Broadcasting, Vol. 59, No. 4 (2013), pp 627-637.
 H. Jiang and P. Wilford, A hierarchical modulation for upgrading digital broadcast systems, IEEE Transactions on broadcasting, Vol. 51, No. 2 (2005), pp 223-229.
 Shu Wang, Soonyil Kwon and Yi, B.K., On enhancing hierarchical modulation, IEEE International Symposium on Broadband Multimedia Systems and Broadcasting, March 31 2008-April 2 2008, Las Vegas, NV, (2008), pp. 1-6.

Kvantiserede modulationstyper
Pratt & Whitney R-2000 Twin Wasp

Pratt & Whitney R-2000 Twin Wasp var en stjernemotor udviklet i USA i 1942, og beregnet til militærfly. Den var en af Pratt & Whitney Wasp-serien af stjernemotorer.

Design og udvikling 
R-2000 var en forstørret version af Pratt & Whitney R-1830 Twin Wasp, med fokus på at reducere produktionsomkostningerne og nedsætte kravene til brændstoffet. Motorens boring blev forøget til 5,75 in (146 mm), mens den beholdte slaglængden på 5,5 in (140 mm). Dette bragte motorens slagvolumen op på 2.000 cu.in. (32,8 l). Der blev ændret en række detaljer fra R-1830, som for eks. at magnetoerne blev flyttet fra bagsiden til forsiden af motoren (som på den tidligere og større Double Wasp), kuglelejer i stedet for rullelejer som hovedlejer på krumtapakslen, og 87 oktan brændstof (dette blev specificeret fordi man frygtede at krigstidsleverancerne af 100 oktan ville svigte, men bekymringen viste sig at være grundløs). R-2000 leverede 1.300 hk ved 2.700 omdrejninger pr. minut med 87 oktan, 1.350 hk med 100 oktan og 1.450 hk ved 2.800 omdr. med 100/130-oktan brændstof.

Anvendelse 
 Douglas C-54 Skymaster 
 Douglas DC-4
 Douglas Super DC-3
 de Havilland Canada DHC-4 Caribou
 Vought XF5U

Specifikationer (R-2000-3)

Se også 
Relateret:
 Pratt & Whitney R-1340 Wasp
 Pratt & Whitney R-985 Wasp Junior
 Pratt & Whitney R-1535 Twin Wasp Junior
 Pratt & Whitney R-1830 Twin Wasp
 Pratt & Whitney R-2800 Double Wasp
 Pratt & Whitney R-4360 Wasp Major

Referencer

Noter

Bibliografi

Eksterne henvisninger 

Forbrændingsmotorer
Flymotorer
Barry Lyndon

Barry Lyndon er er britisk/amerikansk film fra 1975 instrueret og skrevet af Stanley Kubrick. Den er en filmatisering af romanen The Luck of Barry Lyndon af William Makepeace Thackeray om en hasardspiller sidst i 1700-tallet, der langsomt indynder sig i samfundets fine kredse. 

Den blev en af Kubricks mindre succesfulde film på trods af stærke skuespillerpræstationer, Kubricks innovative fotografering, hvor han i samarbejde med NASA udviklede en kameralinse, som kunne absorbere mere lys end tidligere, hvilket gjorde det muligt at fotografere scener kun med stearinlys, samtsans for historisk korrekte detaljer, som var frugten af researcharbejdet om Napoleon-tiden. Filmen blev et flop i de amerikanske biografer, men fandt et stort publikum i Europa og specielt i Frankrig. Som med de fleste Kubrick-film er Barry Lyndon dog også blevet mere anerkendt med årene, specielt blandt filmskabere som Martin Scorsese og Steven Spielberg.

Handling 

Barry Lyndon er på ingen måde tilfreds med sin ydmyge herkomst og opvækst. Fast besluttet på at søge lykke, magt og penge drager han ud i verden. Gennem held, handlekraft og romantiske eskapader lykkes det Barry at blive en holden mand i det krighærgede Europa i 1700-tallet. Men i processen er han også blevet kold og beregnende og prisen for succes viser sig at være høj

Medvirkende

Eksterne henvisninger 
 

Britiske film fra 1975
Amerikanske film fra 1975
Film baseret på bøger
Film instrueret af Stanley Kubrick
Charles Bally

Charles Bally (født 4. februar 1865 i Genève, død 10. april 1947 i Genève) var en schweizisk lingvist. Han havde Ferdinand de Saussure som lærermester. Charles Ballys mest signifikante værk var udgivelsen af Cours de linguistique générale, som var baseret på en samling noter fra Saussures undervisning. Charles Bally bidrog til sprogvidenskaben, og han betragtes i dag som grundlægger til sproglige teorier om stil, og er anerkendt for sine teorier om fraseologi.

Karriere 
Charles Bally studerede klassisk sprog og litteratur i Genève fra fra 1883 til 1885, og fortsatte sine studier i Berlin fra 1886 til 1889, hvor han blev tildelt en ph.d. Efter sine studier arbejdede han som en privatlærer for den kongelige familie i Grækenland fra 1889 til 1893. Herefter tog han tilbage til Genève og underviste på en handelshøjskole fra 1893 til 1913 og senere ved et gymnasium fra 1913 til 1939. Han forelæste ved Université de Genève fra 1893 til 1913, og fra 1913 til 1939 var han professor i alment sprog og komparative indoeuropæiske sprog; et professorat, som han overtog fra Ferdinand de Saussure.

Charles Bally udgav flere værker om det grammatiske subjekt i det franske sprog, og han skrev om krisen i fransk sprog og sprogundervisning.

Se også 
 Strukturalisme
 Leonard Bloomfield
 Roman Jakobson
 Michael Silverstein
 Ferdinand de Saussure

Bibliografi 

 Traité de stylistique française (1909)
 Le Langage et la Vie (1913)
 La pensée et la langue, Bulletin de la société de linguistique Paris 22-23 (1922)
 La Crise du français, notre langue maternelle à l ' école (1930)
 Linguistique générale et linguistique française (1932)
 L'arbitraire du signe. Valeur et signification (1940)
 Le langage et la vie (troisième édition 1977)
 Amacker, René (1995), "Geneva School, after Saussure", i Koerner, E. F. K. & Asher, R. E. (eds.), Concise History of the Language Sciences, Oxford: Pergamon, pp. 239-243.
 Esterhill, F., Interlingua Institut: A history, Interlingua Institute (2000).

Litteratur 
 G. Redard: Bibliographie chronologique des publications de Charles Bally, i Cahiers Ferdinand de Saussure 36, 1982, 25-41
 W. Hellmann: Charles Bally, 1988
 S. Durrer: Introduction à la linguistique de Charles Bally, 1998

Referencer

Eksterne henvisninger 
 

Personer fra Genève
Lingvister
Lubmin

Lubmin er en administrationsby og kommune i det nordøstlige Tyskland, beliggende i Amt Lubmin i den nordvestlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Mod nord grænser Lubmin til Greifswalder Bodden, der er en havbugt i Østersøen. Den nordøstligste ende af kommunen danner halvøen Struck, der ender ved udmundingen af Peenestrom. Det er et badested med kilometerlange sandstrande med lavt vand til den ene side og klitter og fyrreskov til den anden.

Nabokommuner er mod sydøst Kröslin og Rubenow, mod syd Wusterhusen og mod sydvest Brünzow. Lidt længere væk ligger mod vest universitetsbyen og hansestaden Greifswald og mod sydøst Wolgast, hvor der er forbindelse til øen Usedom. Lubmin er et lokalcenter for de omgivende kommuner..

Kraftværker 
En stor del af kommunens område har været anvendt af DDRs største atomkraftværk, Kernekraftværk Greifswald. Den første af fem reaktorer kom i drift i 1973 og yderligere fire kernereaktorer blev opbygget, den sidste færdiggjort i 1989. Hele anlægget blev lukket ned i 1990 på grund af strammede sikkerhedsstandarder.

Området er fortsat vigtigt for den tyske energisektor. Nord Stream naturgasledning fra Rusland når land i Lubmin, og DONG Energy havde i en årrække planer om at bygge et kulfyret kraftværk på stedet, men det blev opgivet efter stor lokal modstand.

Eksterne kilder og henvisninger 

 Kommunens websted
 Befolkningsstatistik mm

Byer i Mecklenburg-Vorpommern
Kommuner i Mecklenburg-Vorpommern
Amt Lubmin
Byer i Kreis Vorpommern-Greifswald
Badmads

Badmads er et kassettebånd fra 1989, og blev senere genudgivet som CD. Den blev lavet i samarbejde med Rådet for større færdselssikkerhed, og blev udgivet for Børnenes Trafikklub for at lære børn at færdes sikkert i trafikken. 

Badmads, er indtalt af Rune Grue, Sissel Thomsen, Søren Rislund, Jørgen Faurschou, Christina Krøll, Tine Miehe-Renard, Sanne Gundlev, Jan Irhøj, Thorstein Thomsen og historien samt musikken er skrevet af Jan Irhøj  og Thorstein Thomsen.

Handling 
Historien handler om drengen Mads og pigen Tine. En nat drømmer Mads han er Badmads som skal fange skurken Vorten, men imens han drømmer bliver han vækket af sin mor, som vil have at han skal tage til cykelsmeden, efter han været hos cyklesmeden møder han pigen Tine. Senere ser de en nabo der opfører sig mystisk, da han cykler på en børnecykel, så de følger efter ham og leger at han er skurken som de skal bekæmpe.

Når Mads og Tine cykler i trafikken cykler de pænt, men når de cykler igennem en parken eller i skoven, leger de at de bliver til både Badmads og Tusindfryd, som skal bekæmper skurke.

Se også 
 Max og Antonette - udgivet af Børnenes Trafikklub i 1988

Referencer 

Musik i 1989
Album fra Danmark
Bristol City W.F.C.

Bristol City Women's Football Club er en fodboldklub for kvinder fra byen Bristol, der konkurrerer i FA WSL 1, den højeste liga for kvindefodbold i England. Klubben blev etableret i 1998 som Bristol Rovers W.F.C., og blev omdøbt til Bristol Academy W.F.C. i 2005 efter øget involvering fra Bristol Academy of Sport, der er en del af Filton College (nu en del af South Gloucestershire and Stroud College). Endnu en navneændring fandt sted lige tidsnok til WSL 2016-sæsonen, denne gang blev navnet ændret til Bristol City. Holdet spiller deres hjemmekampe på et stadion, der er bygget til formålet, Stoke Gifford Stadion. Bristol City W.F.C. rykkede op i FA WSL 1 i 2016.

Hæder

FA Women's Premier League Southern Division: 1
 2002–03
South West Combination Women's Football League: 1
 2000–01
Gloucestershire FA Women's Challenge Cup: 8
 1998–99, 1999–2000, 2000–01, 2001–02, 2002–03, 2004–05, 2005–06, 2006–07

Aktuel trup
Opdateret før sæsonstart til FA WSL 2 2016-sæsonen.

Referencer

Eksterne henvisninger 

Kvindefodboldklubber i England
Etableret i 1998
City W.F.C.
FA Women’s Super League
Birmingham City W.F.C.

Birmingham City Womens F.C. er en engelsk fodboldklub for kvinder, der er en del Birmingham City F.C.. Klubben var en af grundlæggerne til FA Women's Super League i 2011, og spiller i den højeste liga for kvindernes fodbold i England. Holdet spiller deres hjemmekampe i Damson Park, som også er hjemmebane for Solihull Moors F.C..

Aktuel trup

Referencer

Eksterne henvisninger 

Kvindefodboldklubber i England
FA Women’s Super League